เปลี่ยนทัศนคติและการกระทำ เตรียมตัวล่วงหน้า แกล้งทำเป็นป่วยหรือบาดเจ็บจากโรคต่างๆ แบบเจาะจง
คนส่วนใหญ่มักจะเลียนแบบไข้หวัดรุนแรงหรือไข้หวัดใหญ่ เพราะคุณคงเคยเป็นโรคนี้มาก่อนและสามารถเลียนแบบอาการได้ง่ายๆ นอกจากนี้การแกล้งทำเป็นปวดหัวไมเกรน ท้องเสีย หรือปวดท้องก็เป็นทางเลือกที่ดีเหมือนกัน เพราะคุณไม่ต้องเล่ารายละเอียดของอาการมากนัก เพราะคงไม่มีใครอยากได้ยินรายละเอียดเรื่องการขับถ่ายของคุณมากนักหรอก สิ่งที่สำคัญที่สุดคืออย่าเอาอาการของโรคต่างๆ มาปนกัน ถ้าคุณอยากจะแกล้งปวดหัวไมเกรน อย่าบ่นว่าปวดท้อง และถ้าคุณแกล้งทำเป็นท้องเสีย อย่าเริ่มจาม คุณต้องไม่ยิ้มหรือแสดงความร่าเริงเวลาที่คุณอยากจะแกล้งป่วย เพราะจะทำให้คนเริ่มตั้งคำถามว่าคุณป่วยจริงๆ หรือเปล่า ลองนึกดูว่าครั้งล่าสุดที่คุณป่วยจริงๆ คุณรู้สึกและแสดงออกอย่างไร เพื่อให้การแสดงของคุณน่าเชื่อถือมากยิ่งขึ้น คอนซีลเลอร์สีเขียวปริมาณเล็กน้อยช่วยให้ผิวของคุณดูเหมือนคนป่วยขึ้นมาได้นิดหน่อย ในขณะที่การโรยแป้งขาวจะทำให้คุณดูซีดเซียวและเหมือนคนคลื่นไส้ คอนซีลเลอร์จะทำให้คุณดูเหมือนคนป่วยมากกว่า แต่คุณก็สามารถใช้แป้งขาวปริมาณเล็กน้อยแทนได้ถ้าคุณไม่มีเครื่องสำอาง ไม่ว่าจะป่วยด้วยโรคอะไร คนป่วยมักจะชอบทำตัวให้อบอุ่นและเอาผ้ามาพันตัวไว้หลายๆ ชั้น เอาผ้าห่มหลายๆ ผืนมาพันตัวหรือไม่ก็ใส่เสื้อผ้าหนาๆ ทั้งในคืนก่อนวันที่แกล้งป่วยและในวันที่แกล้งป่วย คุณอาจจะแกล้งทำเป็นหนาวสั่นหรือตัวสั่นเล็กน้อยเพื่อเลียนแบบอาการไข้หวัดแม้ว่าคุณจะอยู่ในผ้าห่มก็ตาม เพราะคนป่วยมักจะรู้สึกทั้งร้อนและหนาวในเวลาเดียวกัน อาการป่วยเกือบทุกอย่างจะทำให้ความสามารถในการทรงตัวลดลง ไม่ว่าคุณจะแกล้งปวดหัวไมเกรนหรือเป็นหวัดรุนแรง ให้ตอบสนองต่อสิ่งต่างๆ แบบช้าๆ และมึนงงกับสภาพแวดล้อมรอบข้าง ถ้าคุณอยากให้คนอื่นเชื่อคุณจริงๆ ล่ะก็ คุณควรแกล้งแสดงอาการป่วยออกมาให้ได้มากที่สุด ถ้าคุณแกล้งเป็นหวัดหรือไข้หวัดใหญ่ ให้สูดจมูกและไอทุก 2-3 นาทีเป็นอย่างน้อย แต่ถ้าคุณแกล้งทำเป็นป่วยด้วยโรคอื่นก็อย่าลืมบ่นถึงอาการบ่อยๆ และเอามือลูบท้องหรือหน้าผาก แล้วแต่ว่าคุณแกล้งทำเป็นป่วยโรคอะไร คืนก่อนหน้าให้ค่อยๆ แสดงอาการป่วยออกมา พูดว่าคุณรู้สึกเวียนหัว กินอาหารเย็นไม่หมด และอาจจะเข้านอนกว่าเร็วกว่าปกติ แม้ว่าคุณจะไม่ได้เข้าไปนอนจริงๆ ก็ตาม เป้าหมายของคุณคือการปลูกฝังความคิดที่ว่าคุณรู้สึกไม่ค่อยสบายไว้ในหัวของคนอื่น แทนที่จะพูดออกไปเลยว่า "ฉันรู้สึกไม่สบาย" วิธีนี้จะทำให้อาการต่างๆ ของคุณดูน่าเชื่อถือมากขึ้น เพราะคุณไม่ได้พูดขึ้นมาเองว่าคุณอาจจะป่วย ไม่มีใครจู่ๆ ก็ป่วยแบบไม่รู้อิโหน่อิเหน่ เพราะอาการมักจะค่อยๆ เกิดขึ้นอย่างช้าๆ จนกว่าคนที่ป่วยจะทนไม่ไหว เพราะฉะนั้นค่อยๆ แสดงอาการด้วยการไอหรือสูดน้ำมูกเบาๆ ถ้าคุณแกล้งป่วยเป็นไข้หวัดหรือไข้หวัดใหญ่ หรือทำตัวเซื่องซึมและตอบสนองต่อสิ่งต่างๆ ช้าลงถ้าคุณจะแกล้งทำเป็นคลื่นไส้ คนส่วนใหญ่ที่ป่วยมากๆ จะมีปัญหาในการนอน (ยกเว้นว่าเขาจะกินยาที่ทำให้ง่วงเข้าไปเยอะๆ) นอนดึกกว่าเดิมสัก 2-3 ชั่วโมงเพื่อให้ถุงใต้ตาของคุณบวมชัดเจน  ถุงใต้ตาจะเป็นลักษณะทางกายภาพที่ทำให้คนอื่นเชื่อว่าคุณนอนไม่หลับ ทั้งที่จริงๆ แล้วคุณใช้เวลากับตัวเองอย่างสนุกสนานจนดึกดื่น นอกจากนี้คุณยังสามารถใช้อายแชโดว์ตกแต่งดวงตานิดๆ เพื่อให้ตาดูโหลได้ แต่ระวังอย่าแต่งมากเกินไป เพราะถ้ามีใครสังเกตเห็นว่าคุณทาอายแชโดว์และไม่ได้อ่อนเพลียจริงๆ มีหวังคุณโดนแหกอกแน่ สิ่งที่จะทำให้คนอื่นจับได้ว่าคุณแกล้งป่วยเป็นอันดับหนึ่งเลยก็คือ การที่เขาจับได้ว่าคุณไปทำอะไรสนุกๆ ตื่นเต้นๆ แทนที่จะนอนพักให้หายป่วยอยู่ที่บ้าน งดเล่นโซเชียลมีเดียทั้งวัน ยกเลิกแผนการกับเพื่อนๆ และอยู่บ้านทั้งวัน เพราะคุณคงไม่อยากให้ใครมารู้ความจริงเข้าว่าคุณหลอกเขา หายใจทางปากเท่านั้น ซึ่งเป็นการบอกว่าคุณหายใจไม่ออกทางจมูก และพูดจาหรือตอบสนองต่อสิ่งต่างๆ ช้าลง คุณอาจจะแกล้งทำเป็นไอน้อยๆ และสูดน้ำมูกแรงๆ เพื่อให้ดูน่าเชื่อถือมากขึ้น  อาการน้ำมูกไหลปลอมยาก แต่คุณสามารถทำให้ดวงตาของคุณดูเหมือนมีน้ำตาได้ด้วยการไม่กระพริบตานานกว่าปกติ ซึ่งจะทำให้ดวงตาชุ่มไปด้วยน้ำเล็กน้อยโดยอัตโนมัติ เพื่อผลลัพธ์ที่ดีที่สุด ให้ทำก่อนที่จะไปคุยกับคนอื่นแป๊บเดียว ไมเกรนไม่มีอาการป่วยที่สามารถมองเห็นได้ เพราะฉะนั้นคนอื่นจะต้องฟังที่คุณเล่าอย่างเดียวถึงจะเข้าใจอาการ  แกล้งทำเป็นว่าคุณรู้สึกไวต่อแสงและเสียงแล้วเข้าไปอยู่ในห้องมืดๆ เงียบๆ ถ้าทำได้ อาการทั่วไปของไมเกรนได้แก่ เวียนศีรษะ ตอบสนองต่อแสงและเสียงอย่างรุนแรง เสียการทรงตัว และปวดศีรษะอย่างรุนแรงโดยเฉพาะอย่างยิ่งตรงขมับและด้านหลังของศีรษะ เอามือลูบท้อง 2-3 ครั้งในคืนก่อนหน้าและบ่นว่ารู้สึก "ไม่ค่อยดี" ก่อนที่จะเข้านอนเร็วกว่าปกติเล็กน้อยโดยที่ยังกินอาหารไม่หมด และแกล้งทำเป็นท้องเสียด้วยการเข้าห้องน้ำนานๆ และแกล้งทำเป็นปวดท้องบิดๆ  คุณสามารถแกล้งทำเป็นอาเจียนได้ด้วยการทำเสียงเหมือนสำลักและเสียงอ๊อกในลำคอ จากนั้นก็เทน้ำเปล่าหนึ่งแก้วลงไปในโถส้วม กดชักโครก ใช้เวลาทำความสะอาดสัก 2-3 วินาที แล้วก็ออกจากห้องน้ำ จากนั้นก็ไปนอนบนโซฟาและไม่กินอาหาร ตลอดทั้งคืนให้เดินไปเข้าห้องน้ำบ่อยๆ แต่อย่าลืมเปิดพัดลมไว้ด้วย คนอื่นจะได้ไม่สงสัยว่าทำไมเขาถึงไม่ได้ยินเสียงอะไรออกมาจากห้องน้ำเลย ฉีดน้ำหอมปรับอากาศเยอะๆ เพื่อกลบ "กลิ่น" แล้วพอถึงวันรุ่งขึ้นก็รีบพุ่งตัวไปเข้าห้องน้ำ โดยทั่วไปคนป่วยมักจะพยายามกลบอาการของตัวเอง จะไอก็ต่อเมื่อต้องไอจริงๆ และจะแสดงอาการคลื่นไส้ก็ต่อเมื่ออาการคลื่นไส้ตีขึ้นมาอีก ฝึกแสดงท่าทางของอาการต่างๆ ในกระจก และทำให้ตัวเองเชื่อได้ก่อนค่อยพยายามทำให้คนอื่นเชื่อว่าคุณป่วย การจามจริงๆ กับจามปลอมๆ นั้นแยกกันง่าย เพราะฉะนั้นอย่าแกล้งจาม แต่ถ้าคุณคิดว่าจามแล้วจะทำให้คนอื่นเชื่อว่าคุณป่วยจริงๆ มากขึ้น ให้เอาขนนกหรือสิ่งของอื่นๆ ที่คล้ายๆ กันไปจั๊กจี้ตรงใต้จมูกเพื่อกระตุ้นให้คุณจามออกมา
เลือกอาการป่วยอย่างใดอย่างหนึ่งและแกล้งป่วยโรคนั้นโรคเดียว. ลองคิดย้อนกลับไปว่าตัวเองดูเป็นอย่างไรเวลาที่ป่วย แล้วเลียนแบบท่าทางแบบนั้น. ใช้คอนซีลเลอร์หรือแป้งขาวเพื่อให้ผิวของคุณซีดกว่าเดิม. ใส่เสื้อผ้าตัวโคร่งๆ หรือเอาผ้าห่มมาพันรอบตัว. เคลื่อนไหวช้าๆ โซเซชนนู่นชนนี่ และเดินช้าๆ. สูดน้ำมูก ไอ และบ่นเรื่องอาการที่คุณแกล้งทำบ่อยๆ. พูดถึง "อาการ" ของคุณล่วงหน้าก่อนลาป่วยหนึ่งวัน. ค่อยๆ แสดงอาการป่วยที่เลือกไว้อย่างช้าๆ ตลอดระยะเวลา 2-3 ชั่วโมง. นอนดึกเพื่อให้ถุงใต้ตาบวมเหมือนคุณไม่ได้นอน. อย่าวางแผนทำกิจกรรมต่างๆ หรือออกไปสังสรรค์เพื่อให้ดูเหมือนว่าคุณป่วยจริงๆ. เลียนแบบโรคไข้หวัดหรือไข้หวัดใหญ่ด้วยการไอ คัดจมูก และอ่อนเพลีย. แกล้งทำเป็นปวดหัวไมเกรนด้วยการเลี่ยงแสง เสียง และผู้คน. เลียนแบบอาการท้องไส้ปั่นป่วนด้วยการทำเป็นคลื่นไส้และไปเข้าห้องน้ำบ่อยๆ. อย่าแสดงอาการมากเกินไปจนคนอื่นสงสัย.
https://www.wikihow.com/Look-Sick https://www.wikihow.com/Look-Sick https://www.wikihow.com/Look-Sick
Changing your Attitude and Actions Preparing Ahead of Time Faking Specific Symptoms and Injuries